શીર્ષક: Under 19 World Cup Final : અજેય રહેલી ટીમ ઇન્ડિયા માટે ફાઇનલ મૅચ કેટલી મુશ્કેલ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
યશસ્વી જયસ્વાલ

વિરાટ કોહલીની ભારતીય ક્રિકેટ ટીમનું અત્યારે રમત પર વર્ચસ્વ છે. ન્યૂઝીલૅન્ડના પ્રવાસમાં એકાદ સેટબેકને બાદ કરતાં ભારતનું ફૉર્મ અત્યારે તેની ચરમસીમાએ છે.

છેલ્લા કેટલાક સમયમાં ઑસ્ટ્રેલિયા, સાઉથ આફ્રિકા, વેસ્ટ ઇન્ડીઝ કે અન્ય તમામ હરીફોને ભારતે આસાનીથી માત કર્યા છે અને આ સિલસિલો ભારતની જુનિયર ટીમ પણ જાળવીને આગળ ધપી રહી છે.

એક તરફ સિનિયર ટીમ તેનો જલવો દેખાડી રહી છે તો બાપ કરતાં બેટા સવાયા હોય તે ઉક્તિ યથાર્થ ઠેરવીને જુનિયર ટીમ એવી જ કમાલ કરી રહી છે.

માત્ર આ વખતે જ નહીં પરંતુ અંડર-19 વર્લ્ડ કપના ઇતિહાસમાં ભારતીય જુનિયર ટીમનું પ્રદર્શન કમાલ ધમાકેદાર રહ્યું છે.

ભારત અંડર-19માં વર્લ્ડ ચૅમ્પિયન છે અને રવિવારે (9 ફેબ્રુઆરી) બાંગ્લાદેશ સામેની અંડર-19માં વર્લ્ડ કપની ફાઇનલ મૅચ જીતવા માટે પણ તે ફેવરિટ છે. 

આખી ટુર્નામેન્ટમાં અજેય

ભારતને ફેવરિટ માનવામાં આવે છે તેની પાછળ એક કરતાં વધારે કારણો છે. પહેલું તો આ ટુર્નામેન્ટમાં તે એકમાત્ર એવી ટીમ છે જે અજેય છે એટલે કે એકેય મૅચ હારી નથી.

પાકિસ્તાનની ટીમ સેમિફાઇનલ સુધી અપરાજિત રહી હતી, પરંતુ ભારત સામે તેનો કારમો પરાજય થયો. આમ ભારતને હજી સુધી કોઈ હરાવી શક્યું નથી. 

બીજું કારણ એ છે કે ભારતના મોટા ભાગના ખેલાડીઓ ફૉર્મમાં છે.

ભારત પાસે યશસ્વી જયસ્વાલ જેવા બૅટ્સમૅન છે જેમની પાસેથી ટીમ ઘણી અપેક્ષા રાખી શકે છે અને તેમણે પણ એવી ખાતરી કરાવી છે કે ટીમને તકલીફ પડે નહીં.

આ ઉપરાંત ટીમની બૉલિંગ અત્યંત મજબૂત છે. આ ઉપરાંત ભારતીય ટીમ વર્લ્ડ કપ રમતાં અગાઉ દક્ષિણ આફ્રિકામાં જ એક સિરીઝ રમી હતી.

ભારતીય ક્રિકેટ બોર્ડની અગમચેતી કહો કે સર્વશ્રેષ્ઠ પ્લાનિંગ કહો, પરંતુ 19 વર્ષથી નાનાં છોકરડાંઓને સીધા વર્લ્ડ કપમાં ઉતારતાં અગાઉ એ જ મેદાનો પર એક સિરીઝ ગોઠવી દીધી હતી.

એ સિરીઝ રમીને તેઓ ત્યાંના હવામાન અને પીચોથી વાકેફ થઈ ગયા અને પછી ત્યાં જ વર્લ્ડ કપ જેવી મહત્ત્વની ટુર્નામેન્ટમાં રમવા માટે સાબદા થઈ ગયા. 

આ ત્રણ કારણસર જ ભારત અત્યાર સુધી ટુર્નામેન્ટમાં અસામાન્ય દેખાવ કરી શક્યું છે.

ફાઇનલ સુધીની સફર

દિવ્યાંશ સક્સેના

જોકે, એવું પણ નથી કે આ વર્લ્ડ કપમાં ભારતની ફાઇનલ સુધીની સફર સરળ રહી છે. 

એક માત્ર જાપાનની ટીમને બાદ કરતાં ભારતના બાકીના તમામ હરીફ નિયમિત ક્રિકેટ રમનારા દેશો હતા. 

19મી જાન્યુઆરીએ ભારતે પહેલી જ મૅચમાં શ્રીલંકાને 90 રનથી હરાવીને ટુર્નામેન્ટનો સફળ પ્રારંભ કર્યો. 

ભારતે આ...